भारत अगर श्रृंखला 2 . 0 से जीतता है तो आईसीसी रैंकिंग में दूसरे स्थान पर काबिज आस्ट्रेलिया से अंतर कम हो जायेगा जबकि 3 . 0 से जीतने पर वह पाकिस्तान के बाद दूसरे स्थान पर आ जायेगा । दूसरी ओर भारत को ऐसा करने से रोकने के लिये आस्ट्रेलिया को जिम्बाब्वे में चल रही मौजूदा त्रिकोणीय श्रृंखला के अगले दो मैचों में जीत दर्ज करनी होगी । दूसरी ओर इंग्लैंड अगर हारता है तो न्यूजीलैंड, दक्षिण अफ्रीका और वेस्टइंडीज के बाद सातवें स्थान पर आ जाएगा । इंग्लैंड ने पिछले 10 टी20 मैचों में से पांच ही जीते हैं । इंग्लैंड के बल्लेबाजों के लिए सबसे बड़ी चिंता चाइनामैन कुलदीप यादव की गेंदबाजी होगी । पहले मैच में हार के बाद कप्तान इयोन मोर्गन और बल्लेबाज जोस बटलर ने अपने खिलाडिय़ों से क्रीज पर संयम बरतने और गेंद को सावधानी से देखने की अपील की थी । इंग्लैंड खेमा अभ्यास के लिये स्पिन गेंदबाजी मशीन ‘र्मिलन’ का इस्तेमाल करेगा क्योंकि उसके पास अभ्यास की खातिर कलाई के स्पिन गेंदबाज नहीं है ।